**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO, IŠARDYMO ir likvidavimo**

2015 m. spalio 29 d. Nr. B1-230

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.2, 9.4, 13.1.1 papunkčiais, Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 9.2, 9.4 ir 12.1.1 papunkčiais, atsižvelgdama į Molėtų r. Balninkų pagrindinės mokyklos direktoriaus 2014 m. lapkričio 5 d. įsakymą Nr. V-38 „Dėl mokyklos pastato – sandėlio, kiemo statinio – tualetų pripažinimo nereikalingais Balninkų pagrindinės mokyklos veiklai ir siūlo Molėtų rajono savivaldybės administracijai nurašyti šiuos statinius“, Molėtų menų mokyklos direktoriaus 2014 m. balandžio 7 d. įsakymą Nr. V1-35 „Dėl turto nurašymo“ ir Molėtų rajono savivaldybės administracijos direktoriaus 2015 m. spalio 16 d. įsakymą Nr. B6-979 „Dėl savivaldybės nekilnojamo turto nurašymo, išardymo ir likvidavimo“.

Molėtų rajono savivaldybės taryba nusprendžia:

1. Nurašyti pripažintą netinkamu (negalimu) naudoti Molėtų rajono savivaldybei nuosavybės teise priklausantį nekilnojamąjį turtą:
   1. Molėtų rajono savivaldybės administracijos patikėjimo teise valdomą ir veiklai nenaudojamą, trukdantį esamo statinio kapitaliniam remontui, 115 kv. m ūkinį pastatą, pažymėtą plane – 1I1ž, unikalus Nr. 4400-2860-5045, adresu: Molėtų r. sav., Videniškių sen., Videniškių k., Šilelio g. 6 A;
   2. Molėtų menų mokyklos patikėjimo teise valdomą ir veiklai nenaudojamą dėl fizinio ir funkcinio nusidėvėjimo 36 kv. m ūkinį pastatą, pažymėtą plane – 3I1m, unikalus Nr. 6296-0000-4056, adresu: Molėtų r. sav., Molėtų m., Jaunimo g. 5.
   3. Molėtų r. Balninkų pagrindinės mokyklos patikėjimo teise valdomą ir veiklai nenaudojamą dėl fizinio ir funkcinio nusidėvėjimo 12,46 kv. m sandėlį, pažymėtą plane – 7I1ž, unikalus Nr. 6291-0001-5075, adresu: Molėtų r. sav., Balninkų sen., Balninkų mstl., Gedimino g. 10.
   4. Molėtų r. Balninkų pagrindinės mokyklos patikėjimo teise valdomą ir veiklai nenaudojamą dėl fizinio ir funkcinio nusidėvėjimo kiemo statinį - tualetą, pažymėjimas plane – nėra, unikalus Nr. 6291-0001-5086, adresu: Molėtų r. sav., Balninkų sen., Balninkų mstl., Gedimino g. 10.

2. Pavesti Molėtų rajono savivaldybės administracijos direktoriui, Molėtų menų mokyklos direktoriui ir Molėtų r. Balninkų pagrindinės mokyklos direktoriui išardyti ir likviduoti šio sprendimo 1 punkte nurodytą turtą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys